LIETUVOS RESPUBLIKOS SEIMO

Biudžeto ir finansų komitetas

PAGRINDINIO KOMITETO IŠVADA

DĖL LIETUVOS RESPUBLIKOS LIETUVOS BANKO ĮSTATYMO NR. I-678 42 STRAIPSNIO IR 1 PRIEDO PAKEITIMO

ĮSTATYMO PROJEKTO NR. XIIP-4765

2016-11-03 Nr. 109-P-47

Vilnius

1. Komiteto posėdyje dalyvavo: Biudžeto ir finansų komiteto nariai: Petras Narkevičius, Bronius Bradauskas, Kęstutis Glaveckas, Kęstutis Bartkevičius, Andrius Palionis, Rytas Kupčinskas, Raimundas Markauskas, Antanas Nesteckis, Vitalija Vonžutaitė. Biudžeto ir finansų komiteto biuras: biuro vedėja Alina Brazdilienė, patarėjai: Janina Alasevičienė, Jolanta Dzikaitė, Dalia Mudėnienė, Jolanta Žaltkauskienė, padėjėja Danguolė Zabulėnienė.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas, 2016-10-07	1	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šią pastabą: Atkreipiame dėmesį, kad Seime yra įregistruotas Lietuvos banko įstatymo Nr. I-678 42 straipsnio ir 1 priedo pakeitimo įstatymo projektas Reg. Nr. XIIP-4635 (toliau – projektas Reg. Nr. XIIP-4635), kurio 1 straipsnio 1 dalimi tą pačią keičiamo įstatymo 42 straipsnio 1 dalį siūloma išdėstyti kiek kitaip, nei teikiamo įstatymo projekto 1 straipsnio 1 dalimi. Projektas Reg. Nr. XIIP-4635 įsigaliotų anksčiau nei teikiamas įstatymo projektas. Siekiant, kad priėmus teikiamą įstatymo projektą projektu Reg. Nr. XIIP-4635 siūlomi 42 straipsnio 1 dalies pakeitimai liktų keičiamame įstatyme, juos reikėtų perkelti į teikiamą įstatymo projektą.	Pritarti	1. Pakeisti projekto 1 straipsnį ir jį išdėstyti taip: „1 straipsnis. 42 straipsnio pakeitimas 1. Pakeisti 42 straipsnio 1 dalį ir ją išdėstyti taip: „1. Prižiūrimi finansų rinkos dalyviai yra bankai, užsienio valstybių bankų filialai, įsteigti Lietuvos Respublikoje, Centrinė kredito unija, kredito unijos, draudimo įmonės, perdraudimo įmonės, užsienio valstybių draudimo ir perdraudimo įmonių filialai, įsteigti Lietuvos Respublikoje, draudimo brokerių įmonės ir užsienio valstybių draudimo ir perdraudimo tarpininkų filialai, įsteigti Lietuvos Respublikoje, elektroninių pinigų įstaigos, elektroninių pinigų įstaigų tarpininkai ir užsienio valstybių elektroninių pinigų įstaigų filialai, įsteigti Lietuvos Respublikoje, finansų maklerio įmonės, finansų patarėjo įmonės, reguliuojamos rinkos operatoriai, valdymo įmonės, investicinės bendrovės, depozitoriumai, užsienio valstybių finansų maklerio įmonės ir valdymo įmonių filialai, įsteigti Lietuvos Respublikoje, pensijų asociacijos, kontroliuojančiosios investicinės bendrovės ir emitentai, mokėjimo įstaigos ir mokėjimo įstaigų tarpininkai, vartojimo kredito davėjai ir vartojimo kredito tarpininkai, su nekilnojamuoju turtu susijusio kredito davėjai, tarpusavio skolinimo platformos operatoriai ir su nekilnojamuoju turtu susijusio kredito tarpininkai, sutelktinio finansavimo platformų operatoriai, mokėjimo ir vertybinių popierių atsiskaitymo sistemų operatoriai ir valiutos keityklų operatoriai.“ 2. Papildyti 42 straipsnio 2 dalį 8 12 punktu: „812) atlieka su nekilnojamuoju turtu susijusio kredito davėjų, tarpusavio skolinimo platformos operatorių ir su nekilnojamuoju turtu susijusio kredito tarpininkų priežiūrą ir kitas Lietuvos Respublikos su nekilnojamuoju turtu susijusio kredito įstatymu Lietuvos bankui priskirtas funkcijas.“ 2. Patikslinti projekto 2 straipsniu keičiamo Lietuvos banko įstatymo 1 priedą: 2.1. Papildyti priedo lentelę 20 punktu: „20. Sutelktinio finansavimo platformos operatoriai – 3000 Eur“. 2.2. Buvusius priedo 20-23 punktus laikyti 21-24 punktais. 2.3. Priedo 21 ir 23 punktuose išbraukti žodžius „su nekilnojamuoju turtu susijusio“.

3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Išvadų rengėjų nuomonė	Argumentai, pagrindžiantys nuomonę

str.	str. d.	p.

1.	Lietuvos Respublikos Vyriausybė, 2016-09-21 nutarimas Nr. 947	Lietuvos Respublikos Vyriausybė nutaria: 1. Pritarti Lietuvos Respublikos su nekilnojamuoju turtu susijusio kredito įstatymo, Lietuvos Respublikos vartojimo kredito įstatymo Nr. XI-1253 3, 5, 22, 252, 34 straipsnių ir 3 priedo pakeitimo įstatymo, Lietuvos Respublikos Lietuvos banko įstatymo Nr. I-678 42 straipsnio ir 1 priedo pakeitimo įstatymo ir Lietuvos Respublikos finansų įstaigų įstatymo Nr. IX-1068 3 straipsnio pakeitimo įstatymo projektams ir pateikti juos Lietuvos Respublikos Seimui. 2. Prašyti Lietuvos Respublikos Seimą svarstyti šiuos įstatymų projektus skubos tvarka, siekiant įgyvendinti 2014 m. vasario 4 d. Europos Parlamento ir Tarybos direktyvą 2014/17/ES dėl vartojimo kredito sutarčių dėl gyvenamosios paskirties nekilnojamojo turto, kuria iš dalies keičiamos direktyvos 2008/48/EB ir 2013/36/ES bei Reglamentas (ES) Nr. 1093/2010 (OL 2014 L 60, p. 34). 3. Įgalioti finansų ministrę Rasą Budbergytę, o jai negalint dalyvauti – finansų viceministrą Algimantą Rimkūną atstovauti Lietuvos Respublikos Vyriausybei, svarstant nurodytus įstatymų projektus Lietuvos Respublikos Seime.	Pritarti

6. Seimo paskirtų papildomų komitetų / komisijų pasiūlymai: negauta.

7. Komiteto sprendimas ir pasiūlymai:

7.1. Sprendimas (pagal Lietuvos Respublikos Seimo statuto 150 straipsnį. Jeigu siūlomas sprendimas numatytas Seimo statuto 150 straipsnio 1 dalies 3–6 punktuose, pateikiami šio sprendimo argumentai):

Pritarti iniciatorių pateiktam ir Komiteto patobulintam, atsižvelgiant į Seimo kanceliarijos Teisės departamento pastabą, įstatymo projektui Nr. XIIP-4765 ir Komiteto išvadoms.

7.2. Pasiūlymai: negauta.

8. Balsavimo rezultatai: už – 8, prieš – 0, susilaikė – 1.

9. Komiteto paskirti pranešėjai: R.Markauskas, K.Glaveckas.

10. Komiteto narių atskiroji nuomonė: negauta.

PRIDEDAMA. Komiteto išvados rengėjų siūlomas įstatymo projektas ir jo lyginamasis variantas.

Komiteto pirmininkas	Petras Narkevičius

Biuro patarėja Jolanta Žaltkauskienė